Palangos miesto savivaldybės teritorijoje nuo kovo 13 d. iki kovo 27 d. uždraustas kultūros, laisvalaikio, pramogų, sporto įstaigų lankymas ir fizinis lankytojų aptarnavimas bei veikla vaikų, žmonių su negalia ir pagyvenusių žmonių dienos užimtumo centruose 

Vykdant Lietuvos Respublikos sveikatos apsaugos ministro – valstybės lygio ekstremalios situacijos vadovo 2020 m. kovo 10 d. sprendimą Nr. V-342 „Dėl koronaviruso (COVID-19) valdymo priemonių“, Palangos miesto savivaldybės administracijos direktoriaus įsakymu nuo kovo 13 d. iki kovo 27 d. uždrausta:

· kultūros, laisvalaikio, pramogų, sporto įstaigų lankymas ir fizinis lankytojų aptarnavimas.

· veikla vaikų, žmonių su negalia ir pagyvenusių žmonių dienos užimtumo centruose. 

Už šio įsakymo vykdymą atsakingi įstaigų vadovai. 

